หุ้นสหรัฐปิดเพิ่มเล็กน้อย
ตลาดหุ้นสหรัฐปรับเพิ่มขึ้นเพียงเล็กน้อย แม้มีข่าวดีกรณีกรีซสามารถบรรลุข้อตกลงเกี่ยวกับมาตรการรัดเข็มขัดฉบับใหม่ได้แล้ว น้ำมันปิดพุ่ง 1.13 ดอลล์
10 ก.พ. 2555

ตลาดหุ้นสหรัฐปรับเพิ่มขึ้นเพียงเล็กน้อย แม้มีข่าวดีกรณีกรีซสามารถบรรลุข้อตกลงเกี่ยวกับมาตรการรัดเข็มขัดฉบับใหม่ได้แล้ว น้ำมันปิดพุ่ง 1.13 ดอลล์
ปิดการซื้อขายตลาดหุ้นสหรัฐ นักลงทุนเข้าซื้อขายหุ้นอย่างระมัดระวัง แม้รัฐบาลผสมของกรีซสามารถบรรลุข้อตกลงเกี่ยวกับมาตรการตัดลดค่าใช้จ่ายเพิ่มเติม แลกกับเงินช่วยเหลือก้อนใหม่จากต่างชาติ ซึ่งจะช่วยไม่ให้กรีซต้องผิดนัดชำระหนี้และล้มละลาย แต่ยุโรปก็ออกมาเตือนว่าอาจยังไม่เพียงพอ ขณะที่มีแรงขายหุ้นของเป๊ปซี่ จากข่าวเตรียมปลดคนงาน 8,700 คน
ด้านราคาน้ำมันดิบตลาดไนเม็กซ์ เพิ่มขึ้น 1.13 ดอลลาร์สหรัฐ ไปปิดที่ 99.84 ดอลลาร์สหรัฐ/บาร์เรล ทำให้หลังปิดตลาด ดัชนีหุ้นดาวโจนส์ ปิดที่ 12,890.46 จุด เพิ่มขึ้น 6.51 จุด แนสแดค ปิดที่ 2,927.23 จุด เพิ่มขึ้น 11.37 จุด และเอสแอนด์พี ปิดที่ 1,351.95 จุด เพิ่มขึ้น 1.99 จุด.